Ceterum censeo

Cēterum cēnseō on alkuosa Cato vanhemman käyttämästä latinankielisestä lauseesta Ceterum censeo Carthaginem esse delendam. Kerrotaan, että Marcus Porcius Catolla oli tapana päättää jokainen julkinen puheensa tällä lauseella, joka tarkoittaa ”Muutoin olen sitä mieltä, että Karthago on tuhottava”. Hän oli vakuuttunut siitä, että Rooman oli hyökättävä Karthagoa vastaan ja tuhottava se, kuten lopulta kävikin.  

Nykymuodossaan tätä lentävää lausetta ei löydy antiikin lähteistä. Plutarkhos kuitenkin mainitsee Caton liittäneen senaatissa pitämiensä puheiden loppuun mielipiteen Karthagon hävittämisestä.

Nykymaailmassa lauseen  opetus viittaa siihen, miten toiston avulla voidaan parantaa sanoman läpimenoa. Sanontaa voi myös käyttää — jos kuulijakunta sen tuntee — puheen lopuksi, kun haluaa puhua aiheen ohi itselleen tärkeästä asiasta.

Lähteet

Viitteet 

Latinankieliset fraasit
Lentävät lauseet
Karthago
Rooman valtakunta